ครม. อัดงบ 500 ลบ. ซื้อ “ยาโมลนูพิราเวียร์” รักษาโควิด 2 ล้านเม็ด
ครม. ไฟเขียว จัดสรรงบ 500 ลบ. ให้กรมการแพทย์ไปใช้ในการจัดซื้อยาโมลนูพิราเวียร์ จำนวน 2 ล้านเม็ด เพื่อใช้รักษาผู้ติดเชื้อโควิด-19 ในกลุ่ม 607 (ผู้สูงอายุเกิน 60 ปี และ ผู้มีโรคเรื้อรัง 7 กลุ่ม)
9 พ.ย. 2564

นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) เห็นชอบจัดสรรงบกลาง วงเงิน 1,334 ล้านบาทให้กระทรวงสาธารณสุข โดยจะจัดสรรส่วนหนึ่งจำนวน 500 ล้านบาทให้กรมการแพทย์ไปใช้ในการจัดซื้อยาโมลนูพิราเวียร์ จำนวน 2 ล้านเม็ด เพื่อใช้รักษาผู้ติดเชื้อโควิด-19 ในกลุ่ม 607 (ผู้สูงอายุเกิน 60 ปี และ ผู้มีโรคเรื้อรัง 7 กลุ่ม)
สำหรับยา “โมลนูพิราเวียร์” เป็นยาตัวแรกที่จะใช้รักษาเฉพาะโรคโควิด-19 ที่คิดค้น พัฒนาและผลิตโดยบริษัท MSD บริษัทผู้ผลิตวางแผนจะขึ้นทะเบียนกับองค์การอาหารและยาสหรัฐอเมริกาในเดือน ต.ค. 2564 และกระทรวงสาธารณสุขของไทยเตรียมที่จะนำเข้าเพื่อเป็นยารักษาผู้ป่วยโควิดในเดือน ธ.ค.นี้
 
 
 
 
 
 
 